**בית לחם – דף מידע**

פירוש השם "בית לַחְם" בערבית הוא "בית הבשר". השם כולל את ההתייחסויות הבאות:

1. העיר בית לחם
2. כל שטח המטרופולין (בית לחם רבתי), כולל הערים הסמוכות לבית לחם, בית לאהיאַ (במערב) ובית סאחוּר (במזרח).
3. נפת בית לחם. הנפה כוללת 64 כפרים המקיפים את העיר בית לחם ומהווים יחידה כלכלית אחת.

**אוכלוסיית האזור (2016):**

נפת בית לחם

**הרשויות המוניציפליות הפלסטיניות כוללות:**

אל וולג'ה - 2,569 נפש

בתיר – 4,993

מחנה הפליטים עאידה – 3,311

בית לאהיא - 14,798

חוסאן – 6,986

ואדי פוכין – 1,470

בית לחם – 31,799

בית סאחור – 15,565

חירבת בית זכארייה – 233

שטח עירוני – סך הכול – 155,607

שטח כפרי – סך הכול – 49,965

מחנות פליטים – סך הכול – 16,230

סך הכול נפת בית לחם – 221,802.

**פליטים:**

אונר"א - סוכנות הסעד והתעסוקה של האו"ם לפליטי פלסטין במזרח הקרוב  (UNRWA) מדווחת על 5,149,749 פליטים פלסטיניים רשומים. לפי ההערכה, חיים 16,230 פליטים בשלושה מחנות פליטים באזור המטרופוליני של בית לחם: דהיישה, עאידה ובית ג'יברין (אל-עזה).[[1]](#footnote-1)

**פוליטיקה:**

המועצה העירונית של בית לחם כוללת 15 חברי מועצה. החוק המקומי דורש שראש העיר, סגנו ורוב חברי המועצה יהיו נוצרים. ראשת העיר היא ורה ג'ורג' ע'טאס באבון וסגנה הוא עיסאם וויליאם אליאס ג'וּבה. הגברת באבון היא האישה הראשונה המכהנת כראשת עיר בבית לחם.[[2]](#footnote-2)

**אתרים מקודשים:**

**כנסיית המולד** במרכז העיר נמצאת במקום שבו נולד ישוע, לפי אמונת הנוצרים. יש עוד כנסיות רבות בעיר, ובכללן כנסיית **שדה הרועים** בבית סאחור, המקום שבו לפי אמונתם הוכרזה לידת ישו בראשונה. בקצה הצפוני של העיר נמצא **קבר רחל**, המקום שבו קבורה לפי האמונה רחל אימנו.[[3]](#footnote-3)

**כלכלה:**

ענף הפרנסה הראשי של בית לחם הוא התיירות, שהיא 65% מכלל הכלכלה המקומית. ענפים נוספים

כוללים חקלאות, רקמה ובנייה. בבית לחם נמצא היקב המקצועי היחיד בגדה המערבית, יקב כּרֶמיזאן,

הנמצא במנזר בבית לאהיא.[[4]](#footnote-4)

**אזורי יישוב יהודי/ ישראלי**

לפי ההערכה, כ-70,000 ישראלים יהודים חיים ב – 22 התנחלויות/ ישובים בגוש עציון שבנפת בית לחם, אלה כוללים את אפרת, ביתר עילית, מגדל עוז ותקוע. בנוסף לכך חיים 46,000 יהודים ישראלים בגילֹה ובהר חומה, בצמידות לצפון בית לחם בתחום המוניציפלי של ירושלים.[[5]](#footnote-5)

**נתוני דמוגרפיה לפי השתייכות דתית**

בשנת 1947, היה הרכב אוכלוסיית בית לחם 75% נוצרים ו – 25% מוסלמים. בשנת 1998 הוערך

היחס הדמוגרפי ב – 40% נוצרים ו – 60% מוסלמים, וכיום קיימים דיווחים על 28% נוצרים ו – 72%

מוסלמים, ודיווחים אחרים על 18% נוצרים ו – 82% מוסלמים. [[6]](#footnote-6)

**מזרח ירושלים – דף מידע**

שמה של ירושלים בערבית הוא **אל-קודס,** כלומר – הקדוֹשה, או הקודש. פירוש ההגדרה "מזרח ירושלים" יכול להיות:

1. מ – 1949 עד 1967 הכוונה ל 6.4 קילומטר רבועים (5.2 מיילים רבועים) מירושלים שהיו שייכים לממלכת ירדן, וכללו את העיר העתיקה. **מערב ירושלים** היה החלק שנשלט עד אז בידי ישראל.
2. ב – 1967 הרחיבה ישראל מחדש את הגבולות המוניציפליים של ירושלים, כך שנכללו בה אדמות מצפון, ממזרח ומדרום, שנתפסו בידי ישראל. המונח **מזרח ירושלים** הוצמד לאזור המורחב בתחום המוניציפלי של ירושלים, ומאז שנת 2000 הוא מתייחס לאזורים פלסטיניים.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**האוכלוסייה המקומית (2014):**

ירושלים רבתי – 849,800 נפש

מזרח ירושלים/ האזורים שסופחו לאחר 1967 – 502,800[[7]](#footnote-7)

**שכונות העיר העתיקה:**

הרובע המוסלמי – 30,328

הרובע הנוצרי – 4,577

הרובע היהודי – 3,329

הרובע הארמני – 1,630

**השכונות הפלסטיניות (2012 – 2014):**

בית חנינא - 37,630

שועפאט – 21,900

ראס אל עמוד – 25,000

הר הזיתים – 25,00

אל -עזרייה – 20,582

ג'בל מוכאבר – 23,500

סילוואן – 45,000

שייך ג'ראח – 2,800

כפר עקב – 6,000

מחנה הפליטים שועפאט[[8]](#footnote-8) - 24,000

אבו דיס – 10,721

בית צפאפא - 12,200

**אזורי התיישבות שכונות /התנחלויות ישראליות**

פסגת זאב – 40,700

נווה יעקב – 21,000

רמות – 44,100

גילֹה – 30,300

תלפיות מזרח – 14,000

הר חומה – 18.900[[9]](#footnote-9)

**נתונים דמוגרפיים על מזרח ירושלים (2014):**

יהודים – 39%, נוצרים – 2.7%, מוסלמים – 57%, אחרים – 1.3%[[10]](#footnote-10)

**תושבות**

בעקבות מלחמת ששת הימים, ערכה ישראל מפקד אוכלוסין והעניקה תושבות קבע לערבים שהיו תושבי ירושלים בעת המפקד. מי שלא היו נוכחים איבדו את הזכות להתגורר בירושלים. מי שמתגוררים כעת במזרח ירושלים אינם יכולים לשנות את מקום מגוריהם המרכזי בלי חשש שמעמד התושבות שלהם ישתנה. תושבי מזרח ירושלים הורשו להירשם לקבלת אזרחות ישראלית, אם יעמדו בתנאים להתאזרחות, כגון, שבועת נאמנות לישראל וביטול כל אזרחות אחרת – דבר שרובם סירבו לעשות. בסוף שנת 2010, 95% מתושבי מזרח ירושלים היו במעמד אזרחי קבע, ו- 5% היו בעלי אזרחות ישראלית. לתושבי הקבע המזרח-ירושלמים יש זכות לבחור בבחירות העירוניות, ואף להתמודד למשרה במועצת העיר – אך אינם רשאים להתמודד לראשות העיר. תושבי הקבע משלמים מיסים ובעקבות פסיקה של בית המשפט העליון מ – 1988, הם זכאים לקצבאות ולהטבות מהביטוח הלאומי ולביטוח בריאות ממלכתי. [[11]](#footnote-11)

**כלכלה:**

25% מתושבי ירושלים וסביבתה הקרובה מועסקים בתחומי המלונאות והמסעדנות; 19% עובדים במערכת

החינוך; 19% מועסקים בשירות הציבורי.[[12]](#footnote-12)

**רמאללה – דף מידע**

פירוש השם "רמאללה" בא מצירוף של המילה הארמית להר (רם), והמילה הערבית "אללה", שפירושה הא-ל".

1. רמאללה ממוקמת כ – 10 קילומטר מצפון לירושלים, בסמוך לאל-בירה.
2. כיום, היא משמשת למעשה כבירה (דה-פקטו) של הרשות הפלסטינית.
3. בעבר היא הייתה עיר נוצרית, אך כיום הרוב בעיר הוא מוסלמי, עם מיעוט נוצרי גדול.

**אוכלוסיית האזור (2016):**

נפת רמאללה ואל-בירה – 357,968 נפש

רמאללה רבתי – 35,140.[[13]](#footnote-13)

**נתוני דמוגרפיה לפי השתייכות דתית:**

לפי מפקד התושבים של המנדט הבריטי משנת 1922, היו ברמאללה 3,067 תושבים, ובכללם 10 יהודים. בסקר שנעשה ב – 1945 מנתה האוכלוסייה 5,080 נפש, רובם נוצרים. ב- 1967 רק מעט יותר ממחצית התושבים היו נוצרים. במפקד שערכה ב- 2007 הלשכה הפלסטינית המרכזית לסטטיסטיקה, גרו בעיר 27,460 בני אדם. ההערכות אודות אחוזי הנוצרים מתוכם משתנות בהתאם למקורות שונים, ונאמדת בכ- 25%.[[14]](#footnote-14)

**פוליטיקה:**

יאסר ערפאת קבע את מטהו, המוקטעה, ברמאללה. העיר היא בירת הרשות הפלסטינית למעשה ('דה פקטו'), אף שפתרון זה נחשב זמני בלבד, עד שירושלים תקבל את מעמדה הסופי כבירה. ברמאללה נמצאות כל רשויות השלטון הפלסטיני. בזמן האינתיפאדה השנייה, רותק ערפאת למתחם ברמאללה. האתר משמש עדיין כמטה הממשל הפלסטיני, וגם כמקום מושבו הרשמי של ראש הרשות הפלסטינית, הנשיא מחמוד עבאס (אבו מאזן). במתחם נמצא גם קברו של ערפאת, מאז מותו בנובמבר 2004. רמאללה היא מקום מושבם של השלטון המקומי והלאומי כאחד. המבנה המוניציפלי של רמאללה התפתח וגדל במשך הזמן מרשות עירונית לרשות מטרופולינית. בבחירות המקומיות מתחרים המועמדים למועצה המוניציפלית בת 15 המושבים לקדנציה בת ארבע שנים. מוסא פרח חדיד הוא ראש העיר כיום.[[15]](#footnote-15)

**כלכלה:**

תושבי רמאללה התפרנסו בעבר מחקלאות. הענפים המסורתיים כללו גידול גפנים, תאנים וזיתים וכן – בקר. היו גם תושבים שעסקו במסחר. בתחילת המאה העשרים החלו תושבים צעירים להגר מהאזור לארצות הברית ולשלוח משם כסף לקרוביהם שבעיר. גם התנאים החינוכיים באזור השתפרו במשך הזמן. רוב תושבי העיר עזבו אותה במלחמת 1948, ונשארו רק 12%מהם. רמאללה המודרנית נעשתה יעד ראשי להגירה פנים-פלסטינית, במיוחד מאזורי הסביבה. החקלאות ירדה בחשיבותה כמגזר כלכלי. עתה יש ברמאללה מאות מסעדות ובנייני מסחר ותעשייה. העיר נחשבת לעשירה, התרבותית והליברלית ביותר מכל הערים הפלסטיניות, והיא מתגאה בחיי לילה ערניים. בשנת 2004 אירחה רמאללה את פסטיבל הסרטים הבינלאומי הראשון שלה. [[16]](#footnote-16)

**מילון מונחים ומושגי מפתח**

רשימה זו מכילה הגדרות למונחי יסוד ולמושגים העשויים להופיע במפגשי תוכנית "אנקאונטר". היא לא נועדה להיות ממצה, אלא לספק נקודות הפנייה והתייחסות ולעורר שאלות במשך המסע ולאחריו.

**אונר"א**

סוכנות הסעד והתעסוקה של האו"ם לפליטי פלסטין במזרח הקרוב  (UNRWA) נוסדה על ידי האו"ם בדצמבר 1949 בעקבות מלחמת 1948. הסוכנות ממשיכה לספק חינוך, שירותי בריאות, עזרה סוציאלית וסוגי סיוע אחרים לכחמישה מיליון פליטים הרשומים בגדה המערבית, ברצועת עזה, בירדן, בלבנון ובסוריה. סוכנות זו נבדלת מהנציבות העליונה של האו"ם לפליטים (UNHCR), שנוסדה בדצמבר 1950 ואחראית לפליטים מסכסוכים אחרים.

**הגדה המערבית**

אחד מאזורי המריבה של הסכסוך הישראלי-פלסטיני. המונח "הגדה המערבית" נטבע בידי ממשלת ירדן כאשר היא סיפחה את השטח ב-1948, ומתייחס לעובדה שהשטח משתרע לאורך החוף המערבי של נהר הירדן. ישראל תפסה את השלטון בגדה המערבית ב-1967. כיום הוא משמש כמונח נייטרלי, מבוסס על מיקום גיאוגרפי, להתייחסות לאזור.

**גדר ההפרדה**

מחסום בגדה המערבית המפריד לעתים קרובות בין אזורי מגורים של הפלסטינים לבין הקו הירוק או – התנחלויות. הגדרות המחסומים משתנות, ויש להן בדרך כלל השלכות פוליטיות. המונח השגור הוא "גדר ההפרדה", והישראלים מתארים אותו על-פי רוב כאמצעי למניעת טרור או כאמצעי בטחוני. הפלסטינים מכנים אותו "החומה" (אל ג'ידאר), ומבקרים לעתים קרובות את קיומו, כתפיסת אדמות או כניסיון לקבוע גבולות בלא משא ומתן.

**החלטה 181 של העצרת הכללית של האו"ם**

החלטה זו ידועה כ"תוכנית החלוקה". בנובמבר 1947 הוגשה לאו"ם הצעה לחלוקת שטח המנדט הבריטי בפלשתינה לשתי מדינות, האחת יהודית והשנייה – ערבית. התוכנית מעולם לא יושמה: מלחמת 1948 החלה מייד עם קבלתה של ההחלטה באו"ם.

**החלטה 194 של העצרת הכללית של האו"ם**

החלטה זו עברה בדצמבר 1948 במשך מלחמת העצמאות, וקראה לצדדים המעורבים במלחמה להבטיח הגנות מסוימות. החלקים המצוטטים ביותר מההחלטה הם 15 הסעיפים הקוראים לגישה חופשית למקומות הקדושים, גישה חופשית לירושלים, ולהחזרת הפליטים שנעקרו ממקומם בעקבות הסכסוך.

**החלטה 242 של מועצת הביטחון**

החלטה זו עברה בנובמבר 1967 בעקבות תוצאות מלחמת ששת הימים. ההחלטה קוראת לנסיגה ישראלית וליצירת גבולות בטוחים, אולם שפתה המעורפלת מנעה מהצדדים להסכים על אופן יישומה.

**החלטה 2334 של מועצת הביטחון**

החלטה זו, שהתקבלה בדצמבר 2016 מגנה את "הקמת התנחלויות ישראליות בשטחים הפלסטיניים הכבושים מאז 1967, כולל מזרח ירושלים." בהחלטה תמכו 14 מתוך 15 החברות במועצת הביטחון, כאשר ארצות הברית נמנעה, ולא השתמשה בזכות הווטו שלה.

**הסכמי אוסלו**

החל מספטמבר 1993 חתמו ישראל ואש"ף על סדרת הסכמים, שנודעו בשם הכולל "הסכמי אוסלו". בעת חתימת ההסכמים היה יצחק רבין ראש ממשלת ישראל, ויאסר ערפאת היה יושב ראש אש"ף. לפי התכנון, היו ההסכמים אמורים להגיע למעמד סופי תוך חמש שנים, אך תקווה זו התבדתה. אחד מהמאמצים האחרונים להביא להסכם סופי בתהליך זה נעשה בקמפ-דיוויד בשנת 2000.

**הצהרת בלפור**

הצהרה שניתנה ב-1917 מטעם הממשלה הבריטית, ולפיה היא "רואה בעין יפה הקמת בית לאומי לעם היהודי בפלשתינה."

**התנחלויות**

מונח זה משמש בדרך כלל ככינוי ליישובים האזרחיים הישראליים בגדה המערבית, ועד 2005 – גם ברצועת עזה. משמעות הכינוי העברי היא 'התיישבות בנחלת אבותינו שניתנה לנו בירושה". קיימת מחלוקת בין הישראלים והפלסטינים בשאלה מהי הגדרתה של 'התנחלות'. בעוד שלפי גרסת הפלסטינים החוק הבינלאומי אוסר לחלוטין את ההתנחלויות, אוחזת ישראל בדעה שחלק מן ההתנחלויות חוקיות. יש המתנגדים לכינוי זה, כי לדעתם משמעות המילה "התנחלות" מרמזת על אי-לגאליות. מונח זה משמש הן את הממשלה הישראלית והן את פקידי הממשל של ארצות הברית וגופים בינלאומיים אחרים.

**"ההתנתקות"**

כך מכונה פינוי היישובים האזרחיים הישראלים מרצועת עזה, שנעשה ביוזמת ממשלת ישראל ב-2005. הישראלים מציינים לעיתים קרובות את ההתנתקות, שבעקבותיה תפס חמאס את השלטון בעזה, ואת ירי הרקטות הנמשך אל דרום ישראל, כהוכחה לכך ששטח שנמסר לפלסטינים עלול להפוך לאיום בטחוני. לדעת הפלסטינים, פינוי היישובים כשלעצמו לא שם קץ לכיבוש, שנמשך לטענתם, מכיוון שישראל עדיין שולטת על תחומים רבים בחייהם ובכלכלתם.

**זכות השיבה**

החלטה 194 של העצרת הכללית של האו"ם, שעברה ב-11 בדצמבר 1948, קובעת שהפליטים הפלסטיניים "אשר שואפים לחזור לבתיהם ולחיות בשלום עם שכניהם, יורשו לעשות כן, בזמן המוקדם המעשי ביותר", וכי "פיצוי עבור הרכוש ישולם למי שיחליט שלא לחזור." יש הגורסים כי החלטה זו מחייבת את ישראל לכבד את זכותם של כלל הפליטים הפלסטיניים ממלחמת 1948 לחזור לישראל. אחרים טוענים שלשון ההחלטה אינה מחייבת את ישראל להכיר בזכות השיבה, וכי ההחלטה מאפשרת לישראל מידה ניכרת של שיקול דעת בשאלה מי וכמה מהפליטים יורשו לחזור – וזאת, רק לאחר שייפתר הסכסוך בדרכי שלום. סוגיה זו נתונה במחלוקת פוליטית קשה, מכיוון שקהילות הפליטים קשורות לעתים קרובות לזרמים הקיצוניים ביותר בין הפלסטינים, ובגלל ההשלכה שעלולה להיות לחזרה מאסיבית של פליטים על המצב הדמוגרפי בישראל ועל האופי היהודי של המדינה.

חמא"ס

ראשי תיבות בערבית של "חרכת אלמקאומה אלאסלאמיה – " "תנועת ההתנגדות האסלאמית". הארגון נוסד ב-1988 במהלך האינתיפאדה הראשונה בידי שייך אחמד יאסין, כשלוחה של ה"אחים המוסלמים" המצרית. מאז, זוכה החמאס לפופולאריות גוברת בקרב העם הפלסטיני, בעקבות הצלחתו בטיפול ברווחת הציבור ובפעולות הטרור האלימות שלו. אלה נעשות נגד ישראלים (כולל - נגד אזרחים), ונודעות לשמצה בעולם כולו. ב-2006 זכה חמאס ברוב המושבים בפרלמנט הפלסטיני. בשנת 2007 השתלט הארגון על השלטון ברצועת עזה, לאחר מלחמה בין הארגונים השונים. המנהיג הנוכחי של חמאס הוא חאלד משעל.

**יהודה ושומרון**

השם העברי של הגדה המערבית. שם זה מדגיש את הקשר התנכ"י של העם היהודי לארץ. שומרון היא השטח שמצפון לירושלים, ויהודה – השטח שמדרומה.

**הליגה הערבית**

הליגה הערבית נוסדה ב- 1945 כארגון אזורי, בדומה לארגונים דוגמת "השוק האירופי המשותף" של הקהילה האירופית, שנוסד מאוחר יותר. פעילותה המתואמת הראשונה של הליגה הערבית הייתה המעורבות הצבאית במאבק שבין היהודים והערבים בפלשתינה ב-1948, לאחר נסיגת הכוחות הבריטיים. בשנות ה – 60 של המאה העשרים החליטה הליגה הערבית שחייבת להיות בה משלחת המייצגת את העם הפלסטיני, ובעקבות כך יצרה את אש"ף.

**מחנות** **פליטים**

אזורים שנועדו לתת מחסה וסעד הומניטרי לפליטים. בעקבות מלחמת 1948, הוקמו מחנות לפליטים פלסטיניים במצריים, בירדן, בלבנון ובסוריה, ובכלל זה – בגדה המערבית וברצועת עזה. בעבר התגוררו הפליטים באוהלים, מפני שהמחנות נועדו להיות זמניים, אך במשך עשרות השנים שעברו בנו הפליטים את מחנותיהם כך, שקשה לעתים להבחין ביניהם ובין הערים שמסביבם. אונר"א אחראי לשירותים מסוימים במחנות, כגון חינוך ועזרה סוציאלית. בטחונם מופקד בידי הממשלה או הרשות המארחת.

**מלחמת העצמאות**

זה הכינוי הישראלי למלחמת 1948, שניתן מאחר שמדינת ישראל הוקמה במהלכה של המלחמה וכתוצאה ממנה.

**מלחמת 1948**

המלחמה הראשונה בין ישראל לערבים, המכונה לרוב "מלחמת העצמאות" בפי הישראלים. היו לה שני שלבים עיקריים: בשלב הראשון, החל מנובמבר 1947 ועד מאי 1948, התחוללה מלחמת אזרחים בין האוכלוסייה היהודית ובין הערבים-הפלסטינים המקומיים. בעקבות סיום המנדט הבריטי והכרזת העצמאות של מדינת ישראל במאי 1948, הצטרפו למלחמה מצרים, ירדן, לבנון, סוריה ועירק בתוספת כוחות מצומצמים מארצות נוספות, והמלחמה הפכה בינלאומית. המלחמה הסתיימה ב-1949.

**מלחמת 1967**

מכונה גם "מלחמת ששת הימים" או מלחמת יוני. במהלך מלחמה זו עברו לשלטון ישראל שטחים שלא היו לפני-כן בשלטונה, ובכללם הגדה המערבית, עזה, סיני ורמת הגולן. לטענת ישראל, מצרים פתחה במלחמה כשחסמה את מיצרי טירן; לטענת מדינות ערב ישראל היא שפתחה במלחמה, כשהפציצה את חיל האוויר המצרי.

**המנדט הבריטי על פלשתינה**

בעקבות מלחמת העולם הראשונה, נתן 'חבר הלאומים' לבריטניה מנדט (ייפוי כוח) על פלשתינה. המנדט היה שיטת ממשל שנועדה לפקח על האוכלוסייה המקומית ולסייע לה להגיע לעצמאות. במקור, כלל המנדט גם את השטח שהוא כיום מדינת ירדן: הבריטים פיצלו את המנדט ל'פלשתינה (א"י)' לחוד ול'עבר הירדן' לחוד, כדי להדיר את ירדן של היום מהתחום שעליו חלה הצהרת בלפור. האוכלוסייה היהודית והערבית התחרו ביניהן בשאלה אילו שאיפות לאומיות יתממשו במדינה העתידית.

**המִינהל האזרחי**

גוף צבאי ישראלי שהוטל עליו לנהל את כל הפעילות האזרחית עבור התושבים החיים באזורי C (כולל ייעוד הקרקע והשימוש בה), את שיתוף הפעולה עם הרשות הפלסטינית, והנפקת מסמכי זהות עבור כל הפלסטינים כולל רישיונות עבודה, אישורי נסיעה והיתרי מעבר לישראל.

**משרד האו"ם לתיאום עניינים הומניטריים ((UN OCHA**

משרד זה נוצר ב-1991 כדי להקל על מתן פתרונות סולידיים למשברים הומניטריים שנוצרו בעקבות אסונות טבע או סכסוכים. לשם כך, משמשים סניפיו השונים של הארגון כקישור בין האו"ם ובין ארגונים הומניטריים ולעתים גם ממשלות. הסניף ב"שטחים הפלסטינים הכבושים" של המשרד נוסד בשנת 2000, כאשר עלתה רמת האלימות שבין ישראל והפלסטינים.

**ה"נַּכְּסַה"**

בערבית – "הנסיגה" או "התבוסה". כינוי זה מתייחס למפלת הצבאות הערבים במלחמת ששת הימים וכיבוש השטחים הפלסטיניים שהיה תוצאת מלחמה זו.

**ה"נַקבּה"**

בערבית - "אסון" או "שואה". כינוי זה מתייחס למפלה ולאבדות של הפלסטינים במלחמת 1948 ועקירתם של הפליטים מבתיהם. בעוד פלסטינים רבים מתארים את הנקבה כמאורע היסטורי, יש בהם גם כאלה המגדירים זאת באופן אחר; לדוגמה: גרג ח'ליל, פלסטיני-אמריקאי, כותב ש"הנקבה אינה רק מאורע היסטורי, אין זו טרגדיה של העבר אלא זו המציאות הנוכחית. זהו מצב של חוסר ביטחון ממושך – של נישול, שלילת זכויות והחלשה – שלגבי רבים מעולם לא הסתיים."

**נקודות ביקורת ומחסומים**

משרד האו"ם לתיאום עניינים הומניטריים (UN OCHA) מדווח כי באפריל 2015 היו 96 נקודות ביקורת קבועות במעברים בגדה המערבית. 57 מתוכן ממוקמות בתוך שטח הגדה המערבית; 39 הן נקודות הבידוק האחרונות לפני הכניסה לישראל, ורובן ממוקמות קילומטרים אחדים ממזרח ל'קו הירוק', או ממש מחוץ לכניסה לירושלים. נקודות הביקורת שונות מאוד זו מזו בגודלן ובתחכומן, אך הן כוללות כל אמצעי בידוק המגביל תנועה ברכב, והן מאוישות באנשי ביטחון בעלי היתר לבדוק מסמכים או לערוך חיפוש בכלי-רכב. יש גם מחסומים "ניידים", או זמניים. באפריל 2015 מנה המשרד (OCHA) 361 נקודות ביקורת ניידות לעומת 456 בדצמבר 2014, 256 בדצמבר 2013 ו – 65 מספטמבר 2008 עד מארס 2009. נקודות הביקורת (המחסומים) הראשונות הוקמו ב – 1993 כחלק ממדיניות הסֶגֶר על הגדה, כתגובה על עלייה במספר פיגועי החבלה.

**פליטים**

בהתאם לאמנת האו"ם בדבר מעמדם של פליטים משנת 1951,[[17]](#footnote-17) פליטים הם בני אדם-

הנמצאים מחוץ לארץ אזרחותם בגלל פחד מבוסס היטב להיות נרדף מטעמי גזע, דת, אזרחות, השתייכות לקיבוץ חברתי או להשקפה מדינית ואינם יכולים להיזקק להגנתה של אותה ארץ או אינם רוצים בכך, בגלל הפחד האמור; או הנמצאים עקב המאורעות האמורים מחוץ לארץ שבה היה קודם לכן מקום מגוריהם הקבוע, והם חסרי אזרחות, ואינם יכולים לחזור לאותה ארץ או אינו רוצים בכך בגלל הפחד האמור."[[18]](#footnote-18)

אונר"א (ראו לעיל ) מגדיר בעקבות כך את הפליטים הפלסטיניים "בני אדם שמקום מגוריהם הרגיל היה בפלשתינה בין יוני 1946 ל- 15 במאי 1948, ושאיבדו הן את בתיהם והן את מקור מחייתם כתוצאה מהסכסוך הערבי-ישראלי ב-1948." לפי ההערכה, בין 500,000 ל – 850,000 פליטים פלסטינים נעקרו ממקומם כתוצאה ממלחמת 1948. יחד עם צאצאיהם, ובתוספת פליטים שנוספו לאחר מלחמת 1967, מוערכת כמות הפליטים בחמישה מיליון איש. הפלסטינים נתקלו לעתים קרובות ביחס של אפליה והדרה במדינות שאירחו אותם. קיימים חילוקי דעות באשר לתנאים הדרושים לביטול מעמד הפליטות של אדם, אולם קבלת אזרחות במדינה הוא תנאי מוקדם, בדרך כלל. השאלה, היכן יקבלו הפליטים הפלסטיניים את אזרחותם, בסופו של דבר, היא אחת מהסוגיות השנויות ביותר במחלוקת בסכסוך. העמדה הישראלית הרשמית היא שאין תקדים משפטי הדורש להרשות לפליטים לחזור, וכי שיבת הפליטים תסכן את האופי היהודי של המדינה. לעומת זאת, סירבו רוב מדינות ערב המארחות את הפליטים להעניק להם אזרחות וזכויות נוספות, בטענה שבכך הן תפטורנה את ישראל מאחריותה למצבם.

**פת"ח**

ראשי תיבות (בהיפוך אותיות) של "חַרַכַּת תַחריר פלסטין" – "התנועה לשחרור פלסטין", ארגון שנוסד ב-1959 על ידי קבוצת פליטים פלסטיניים, וביניהם יאסר ערפאת. הפת"ח הצטרף לאש"ף ב-1967, ועד מהרה נעשה הארגון הדומיננטי בו.

**"הקו הירוק"**

קו שביתת הנשק שנוצר בין צבאות ישראל והערבים בשנת 1949 עם סיום מלחמת העצמאות. קו זה הגדיר את גבולות הגדה המערבית ורצועת עזה, שנעשו לגבול "דה פקטו" לפני 1967. הקו הירוק לא נועד להיות הגבול הבינלאומי הסופי, אך הוא הפך לנקודת התייחסות למשא ומתן.

**רצועת עזה**

החלטת החלוקה של האו"ם משנת 1947 הקצתה רצועת ארץ משמעותית למדינה הערבית, לאורך רצועת החוף הדרומית של הים התיכון. במלחמת 1948 דחקה ישראל את הכוחות המצריים שמעבר לקווים אלה, והשאירה את הטריטוריה המכונה עתה 'רצועת עזה' לשלטון מצרים. גודלה של רצועת עזה 365 קילומטרים רבועים, ואוכלוסייתה נאמדת ב-1.9 מיליון נפש, שרובם פליטים. חלקם של האזורים הבנויים ברצועת עזה נמנים עם האזורים בעלי צפיפות האוכלוסייה הגבוהים ביותר בעולם.

**הרשות הפלסטינית (רש"פ)**

הרשות הפלסטינית הוקמה ב-1994 במסגרת הסכמי אוסלו, כממשלה ממלאת מקום למשך חמש שנים, שתוחלף בממשלת קבע פלסטינית עם השלמת קיום הסכם השלום. לרש"פ סמכות מוגבלת בעניינים אזרחיים ושיטור פנימי; אין לה צבא או יחסי חוץ רשמיים. הרשות המחוקקת של הרש"פ היא ה"מועצה המחוקקת הפלסטינית". הנשיא הוא מחמוד עבאס (אבו מאזן) וראש הממשלה עד 2019 היה ראמי חמדאללה.[[19]](#footnote-19)

**שטחי A, B ו-C**

כחלק מהסכמי אוסלו, חולקו שטחים בכל רחבי הגדה המערבית לשלוש קטגוריות אדמיניסטרטיביות. הוחלט כי בשטחי A (מרכזים עירוניים), תשלוט הרשות הפלסטינית (רש"פ) בנושאים אזרחיים וביטחוניים; בשטחי B, תהיה לרש"פ שליטה אזרחית ולישראל – שליטה ביטחונית, ובשטחי C תהיה לישראל שליטה אזרחית וביטחונית. בהתאם לחוק הישראלי, אין כיום רשות לישראלים לבקר בשטחי A, חוץ מאשר לצורך מטרות צבאיות רלבנטיות, או בהיתר מיוחד.

**תהליך השלום**

המאמצים להשיג הסכם שלום בר-קיימא בין ישראל והרשות הפלסטינית, באמצעות משא ומתן. התהליך החל בוועידת מדריד ב-1991 והוא נמשך עד ימינו אלה. לעתים מתייחס הביטוי כמילה נרדפת להסכמי אוסלו, שהיו ציון דרך מוקדם במשא ומתן.

**מקורות חדשותיים העוסקים בסכסוך**

אחת הדרכים הטובות ביותר להתעדכנות במידע על הסכסוך הישראלי-פלסטיני היא קריאת מקורות חדשותיים רבים המייצגים רבגוניות של נרטיבים, מאמרי עמדה של עורכים ושל קהלים שונים. רשימה זו של 15 מקורות חדשותיים כוללת אתרי מרשתת (אינטרנט) ועיתונים ישראליים, פלסטיניים, פלסטיניים-אמריקאים, יהודיים-אמריקאים וערביים.

אנו מזמינים אתכם לנסות ולקרוא דוגמאות מהפרסומים הללו, כדי להרחיב את הבנתכם לגבי הפרספקטיבות השונות הקיימות בין המעורבים בסכסוך.

***Al Jazeera*:** “A Doha-based broadcaster owned by the Al Jazeera Media Network, which is funded by the House of Thani, the ruling family of Qatar.”

**אל ג'זירה** : "רשת שידור טלוויזיונית לוויינית, שהוקמה על ידי בית ת'אני, המשפחה השלטת בקטר. הרשת ממוקמת בדוחה, בירת קטר.

***Al Quds*:** “An independent pan-Arab daily newspaper, published in London since 1989 and owned by Palestinian expatriates.” [[20]](#footnote-20)

**אל קודס אל-ערבי:** "עיתון עצמאי יומי פאן-ערבי, היוצא לאור בלונדון מאז 1989. בעליו הם גולים פלסטיניים." [[21]](#footnote-21)

***Electronic Intifada*:** “A not-for-profit, independent online publication which covers the Israeli-Palestinian conflict from a Palestinian perspective.”

**האינתיפאדה האלקטרונית**: " פרסום מקוון ללא כוונות רווח, העורך כיסוי עיתונאי של הסכסוך הישראלי-פלסטיני מפרספקטיבה פלסטינית."

***Jewish Daily Forward*:** “An American newspaper published in New York City for a Jewish-American audience.”

**פוֹרוורד** (קדימה =**Forward)** ביידיש: **פארווערטס** (נהגה: פוֹרוֶורטס): עיתון יומי אמריקאי, יוצא לאור

בניו יורק ומיועד לקהל קוראים יהודי-אמריקאי."

***Jerusalem Post:*** “A broadsheet and online newspaper based in Israel. It appears in English and French. Formerly regarded as left-wing, the paper underwent a noticeable shift to the right in the late 1980s.”

**ג'רוסלם פוסט**: "עיתון מודפס ומקוון שבסיסו בישראל. מופיע באנגלית ובצרפתית. נחשב בעבר לשמאלני; עבר שינוי בולט ימינה בסוף שנות השמונים של המאה העשרים."

***Ma’an News Agency:*** “A large wire service created in 2005 in the Palestinian territories. It is part of the Ma’an Network, a non-governmental organization media network created in 2002 in the Palestinian territories among independent journalists throughout the West Bank and Gaza Strip.”

**סוכנות הידיעות מעאן**: שירות מקוון נרחב שנוצר ב-2005 בשטחים הפלסטיניים. היא חלק מרשת מעאן, ארגון רשת מדיה לא ממשלתי שנוצר ב-2002 בשטחים הפלסטיניים על ידי עיתונאים עצמאיים בכל רחבי הגדה המערבית ורצועת עזה."

***Mondoweiss*:** “A news website devoted to covering American foreign policy in the Middle East, chiefly from a progressive Jewish perspective... Its founder describes himself as a progressive and anti-Zionist.”

**מוֹנדוֹ-וַוייס: "**רשת חדשות המוקדשת לכיסוי חדשותי של מדיניות החוץ האמריקאית במזרח התיכון, בעיקר מנקודת ראות יהודית פרוגרסיבית... מייסדה מגדיר את עצמו פרוגרסיבי אנטי ציוני."

***Tablet*:** “An online publication of Jewish life, arts, and ideas.”

**טאבלט**: הוצאה לאור מקוונת העוסקת בחיים, באומנויות וברעיונות יהודיים.

***Times of Israel*:** “An online newspaper published in English, Arabic, French and Chinese, which covers ‘developments in Israel, the Middle East and around the Jewish world’. In addition to publishing news reports and analysis, The Times of Israel hosts a multi-author blog platform.”

**טיימס אוף ישראל** (טיימס של ישראל). "עיתון מקוון היוצא לאור באנגלית, בערבית, בצרפתית ובסינית, המספק כיסוי עיתונאי ל'התפתחויות בישראל, במזרח התיכון וסביב העולם היהודי'. זאת בתוספת דיווחי חדשות וניתוחים, העיתון טיימס אוף ישראל כולל בלוג ובו פלטפורמה מרובת מחברים.

***Wafa News Agency*:** “Also known as the Palestine News Agency and the Palestinian News & Info Agency, is the news agency of the Palestinian National Authority and was “the P.L.O.’s news agency” in the years before the formation of the PA.”

**סוכנות הידיעות וואפא**: "הידועה גם כ**סוכנות הידיעות הפלסטינית** ו-**סוכנות החדשות והמידע** היא סוכנות החדשות הפלסטינית הלאומית, והייתה סוכנות החדשות של אש"ף, בשנים שלפני הקמת הרשות הפלסטינית."

*התיאורים של כל מקורות המדיה הם ציטוטים ממאמריהם בוויקיפדיה. התיאורים מכוונים לשמש כלי עזר לזיהוי סוגי התוכן שאתם עשויים לפגוש בכל מקום. רצוננו לעודד אתכם להרהר בשאלה האם התיאורים הללו תואמים את חוויותיכם וניסיונכם, לאחר שתקראו במקורות אלה.*

1. Source: UNRWA (www.un.org/unrwa/) and Palestinian Central Bureau of Statistics (www.pcbs.gov.ps) [↑](#footnote-ref-1)
2. Source: Bethlehem Municipality Website (www.bethlehemcity.org) [↑](#footnote-ref-2)
3. Source: Bethlehem Municipality Website ([www.bethlehemcity.org](http://www.bethlehemcity.org)) [↑](#footnote-ref-3)
4. Source: Bethlehem Municipality Website (www.bethlehemcity.org) [Last updated: January 2017] [↑](#footnote-ref-4)
5. Source: Gush Etzion (www.gush-etzion.org.il), Israeli Central Bureau of Statistics (www.cbs.gov.il) [↑](#footnote-ref-5)
6. Sources: Andrea Pacini, IMEU (www.imeu.net); Bethlehem Municipality Website (www.bethlehem-city.org). [↑](#footnote-ref-6)
7. Source: Jerusalem Institute for Israel Studies (www.jiis.org) [↑](#footnote-ref-7)
8. מחנה הפליטים שועפאט הוא מחנה הפליטים היחיד בתחומים המוניציפליים של ירושלים. [↑](#footnote-ref-8)
9. Sources: Jerusalem Institute for Israel Studies (www.jiis.org); Palestinian Bureau of Statistics (www.pcbs.gov.ps); Ir Amim (www.ir-amim.org.il), Grassroots Jerusalem http:// www.grassrootsalquds.net/, OCHA https://www.ochaopt.org/, Applied Research Institute Jerusalem arij.org [↑](#footnote-ref-9)
10. Source: Jerusalem Institute for Israel Studies (www.jiis.org) [↑](#footnote-ref-10)
11. Sources: Jerusalem Institute for Israel Studies (www.jiis.org); Jerusalem Post (www.jpost.com); Ir Amim (www.iramim.org.il) [↑](#footnote-ref-11)
12. Source: The Palestinian Bureau of Statistics ([www.pcbs.gov.ps](http://www.pcbs.gov.ps)) [Last updated: January 2017]. [↑](#footnote-ref-12)
13. Source: Palestinian Central Bureau of Statistics (www.pcbs.gov.ps). [↑](#footnote-ref-13)
14. Source: Palestinian Central Bureau of Statistics (www.pcbs.gov.ps). [↑](#footnote-ref-14)
15. Source: Ramallah Municipality (www.ramallah.ps). [↑](#footnote-ref-15)
16. Source: Ramallah Municipality (www.ramallah.ps) [Last updated: January 2017] [↑](#footnote-ref-16)
17. תיקון בפרוטוקול משנת 1967 לפי "אמנה בדבר מעמדם של פליטים", בתוך ***וויקיפדיה***

<https://he.wikipedia.org/wiki/%D7%90%D7%9E%D7%A0%D7%94_%D7%91%D7%93%D7%91%D7%A8_%D7%9E%D7%A2%D7%9E%D7%93%D7%9D_%D7%A9%D7%9C_%D7%A4%D7%9C%D7%99%D7%98%D7%99%D7%9D> נדלה ב – 26.1.2020 [↑](#footnote-ref-17)
18. שם. [↑](#footnote-ref-18)
19. ראמי חמדאללה כיהן כראש ממשלת הרשות הפלסטינית בין השנים 2013 – 2019, ועתה מחליפו הוא מוחמד אשתייה.

<https://he.wikipedia.org/wiki/%D7%A8%D7%90%D7%9E%D7%99_%D7%97%D7%9E%D7%93%D7%90%D7%9C%D7%9C%D7%94> נדלה ב- 26.1.2020 [↑](#footnote-ref-19)
20. <https://en.wikipedia.org/wiki/Al-Quds_Al-Arabi> נדלה ב-26.1.2020 [↑](#footnote-ref-20)
21. <https://he.wikipedia.org/wiki/%D7%90%D7%9C-%D7%A7%D7%95%D7%93%D7%A1_%D7%90%D7%9C-%D7%A2%D7%A8%D7%91%D7%99>

נדלה ב-26.1.2020 [↑](#footnote-ref-21)